Farnham
Farnham je grad od 26,509 stanovnikana jugoistoku Engleske u Grofoviji Surrey.

Administrativno od 1974. podpada pod Distrikt Waverley.

Geografske karakteristike 

Farnham leži duž rijeke Wey, udaljen oko 55.5 km  jugozapadno od Londona.

Historija 

Farnham je počeo svoj život kao saksonsko naselje, o njegovoj ranoj historiji se malo zna, ali se zna da je u 7. vijeku bio feud Biskupa od Winchestera pod imenom Fern Hamm.

Početkom 13. vijeka počeo se transformirati iz sela u grad, to se desilo jer je izrastao na raskrsnici dviju važnih puteva, od Istočne prema Jugozapadnoj Engleskoj, i onog iz Londona do Southamptona. 

Farnham je izrastao u grad, i zbog  zamka kog je sredinom 12. vijeka podigao Biskup od Winchestera kao odmorište na pola puta između Winchestera i Londona. 

Prvu crkvu sv. Andrije ima još od 7. vijeka, ali je današnja podignuta krajem 11. vijeka, od 1128. imao je i samostan.Waverley (nedaleko od grada) ali ga je 1536. ukinuo kralj Henry VIII.
Za srednjeg vijeka Farnham je imao pravo da održava tjedni i jedan godišnji sajam, u to vrijeme njegovi stanovnici tkali su vunu. 

Prvu povelju dobio je 1249. od Biskupa od Winchestera, njom su građani dobili izvjesnu samoupravu.

Tokom 16. i 17. vijeka prosperirao je na manufakturnoj proizvodnji vunenih tkanina, tkanih snagom vodenica. U to vrijeme postao je poznat i po grnčariji, hmelju i pšenici.
Kraljica Elizabeta I dodjelila je 1566. mjestu novu povelju, kojom su proširena gradska prava, a od 1585. Farnham ima i školu.
Za Engleskog građanskog rata (1642.-1646.) Farnhamski zamak zauzele su snage parlamenta, nakon rata srušen mu je donžon, iz straha da ga ne iskoriste rojalisti, ali je i takav okrnjeni i nadalje služio Biskupima od Winchestera kao rezidencija sve do 1927.

Farnham je 1801. imao 4321 stanovnika, pa je po standardima onog vremena bio poprilično velik grad, znatno veći od Guildforda. 

Vrlo je brzo rastao tokom 19. vijeka, tako da je 1851. već više od 9.000 stanovnika, a do kraja vijeka više od 14.000. Željeznica je stigla do Farnhama 1848. odtad je sve više stanovnika počelo svakodnevno putovati u London na posao.

Početkom 20. vijeka usporio se rast grad, ali se nakon 1945. opet ubrzao.

Pobratimski gradovi 

 Andernach, Njemačka

Izvori

Vanjske veze 

 Farnham Town Council 

Gradovi u Engleskoj
Surrey